《三月二十五日邀吴民瞻郑梦锡李似之陈巽达周元仲游贤沙凤池二首 其二 凤池》
宋代·李纲

凤去空馀旧浴池，竹梧交荫翠参差。云随屐齿生松磴，泉合琴心泻石陂。

幽讨平生如此少，清闲今日许谁知。道人为筑紬书室，杖履来游更卜期。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。